
讬讜诪讗 诪讜 注"讗 - 驻讬专讜砖 砖讟讬讬谞讝诇抓

讗讘诇 诪讛讗讬 讙讬住讗 讜诪讛讗讬 讙讬住讗 [诪爪讚 讝讛 讜诪爪讚 讝讛] 砖诇 讛诪讝讘讞 讗讬诪讗 [讗诪讜专] 砖诇讗, 注诇 讻谉 爪专讬讻讗 [爪专讬讱] 诇砖谞讬 讛讻转讜讘讬诐 诇诇诪讚谞讜 讛诇讻讛 讝讜.


讗 讗诪专 专' 讗诇注讝专 诪砖讜诐 [讘砖诐] 讘专 拽驻专讗, 讗讜诪专 讛讬讛 专' 诪讗讬专: 讗讬讘专讬 注讜诇讛 砖谞转讜转专讜 砖谞砖讗专讜 注诇 讛诪讝讘讞 讜诇讗 讛住驻讬拽讜 诇讛转注讻诇 鈥� 注讜砖讛 诇讛谉 诪注专讻讛 诪讬讜讞讚转 讘驻谞讬 注爪诪讛 讜住讜讚专谉 注诇讬讛 诇讛讬砖专祝, 讜讗驻讬诇讜 讘砖讘转.


讜砖讜讗诇讬诐: 诪讗讬 拽讗 诪砖诪注 诇谉 [诪讛 讛砖诪讬注 诇谞讜] 讘讻讱? 讛诇讗 转谞讬谞讗 [砖谞讬谞讜] 讚讘专 讝讛 讘诪驻讜专砖 砖诇砖讬讟转 专' 诪讗讬专 讘讻诇 讬讜诐 讛讬讜 砖诐 讗专讘注 诪注专讻讜转 讜讗讞转 诪讛谉 诪讬讜讞讚转 诇砖专讬驻转 讗讬讘专讬诐. 讗诪专 专' 讗讘讬谉: 诇讗 谞爪专讻讛 讗诇讗 诇讗讬讘专讬诐 驻住讜诇讬谉, 砖讬砖 拽专讘谞讜转 驻住讜诇讬诐 砖讻讬讜谉 砖注诇讜 注诇 讛诪讝讘讞, 砖讜讘 讗讬谉 诪讜专讬讚讬诐 讗讜转诐 诪砖诐.


讜诪注讬专讬诐: 讜讚讜拽讗 砖讻讘专 诪砖诇讛 讘讛谉 讛讗讜专 (讛讗砖) 讜讛讞诇讜 讻讘专 诇讛讬砖专祝, 讗讘诇 讗诐 注讚讬讬谉 诇讗 诪砖诇讛 讘讛谉 讛讗讜专 鈥� 诇讗, 讗讬谉 诪注诇讬诐 讗讜转诐 诇诪讝讘讞.


讗讬讻讗 讚讗诪专讬 [讬砖 讗讜诪专讬诐]: 讗讞讚 讗讬讘专讬 注讜诇讛 讻砖讬专讬谉 讜讗讞讚 驻住讜诇讬谉, 讗讬 [讗诐] 讻讘专 诪砖诇讛 讘讛谉 讛讗讜专 鈥� 讗讬谉 [讻谉] 诪注诇讬诐 讗讜转诐 诇诪讝讘讞, 讜讗讬 [讜讗诐] 诇讗 鈥� 诇讗.


讜注讜讚 砖讜讗诇讬诐: 诪讛 砖讗诪专 讘专 拽驻专讗 "讜讗驻讬诇讜 讘砖讘转" 讙诐 讻谉 讛专讬 转谞讬谞讗 [砖谞讬谞讜] 讜讗讬谉 讘讻讱 讞讬讚讜砖, 砖讛专讬 诇诪讚谞讜 诇砖讬讟转 专' 诪讗讬专: 讜讛讬讜诐 讘讬讜诐 讛讻讬驻讜专讬诐 讞诪砖 讜讗诐 讘讬讜诐 讛讻讬驻讜专讬诐, 砖讛讜讗 砖讘转 砖讘转讜谉, 讜讚讬谞讜 诇讻诇 讚讘专 讻砖讘转, 注讜砖讬诐 讘讜 讞诪砖 诪注专讻讜转, 讜讚讗讬 砖讙诐 诇砖讘转 注讜砖讬诐 诪注专讻讛 诪讬讜讞讚转 诇砖专讬驻转 讗讬讘专讬 注讜诇讛 砖谞转讜转专讜!


讗诪专 专讘 讗讞讗 讘专 讬注拽讘: 诪讻诇 诪拽讜诐 讗讬爪讟专讬讱 [讛讜爪专讱] 诇讛讬讗诪专, 讻讬 住诇拽讗 讚注转讱 讗诪讬谞讗 [讬注诇讛 注诇 讚注转讱 诇讜诪专] 讻讬 讛谞讬 诪讬诇讬 讛讬讻讗 [讚讘专讬诐 讗诇讛 讗诪讜专讬诐 讻讗砖专] 讞诇 讬讜诐 讛讻驻讜专讬诐 诇讛讬讜转 讗讞专 讛砖讘转 讘讬讜诐 讛专讗砖讜谉, 讜讗讝 注讜砖讬诐 讘讜 诪注专讻讛 诪讬讜讞讚转 诇砖专讬驻转 讗讬讘专讬 讗转诪讜诇, 注诇 住诪讱 讛讛诇讻讛 讛诪拽讜讘诇转 砖讞诇讘讬 拽专讘谞讜转 砖拽专讘讜 讘砖讘转 讜诇讗 讛住驻讬拽讜 诇讛讬砖专祝 拽专讘讬谉 讜谞砖专驻讬诐 讘讬讜诐 讛讻驻讜专讬诐, 讗讘诇 讞诇 讬讜诐 讛讻讬驻讜专讬诐 讘讗诪爪注 砖讘转, 讘讗讞讚 诪讬诪讜转 讛砖讘讜注 讛讗讞专讬诐 鈥� 诇讗, 讗讬谉 诪讜住讬驻讬谉 讘讜 诪注专讻讛 诪讬讜讞讚转 诇砖专讬驻转 讗讬讘专讬诐 砖诇 讬讜诐 讞讜诇 鈥� 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讘讻诇 讗讜驻谉 注讜砖讬诐 讘讬讜诐 讛讻讬驻讜专讬诐 诪注专讻讛 诪讬讜讞讚转 诇讗讬讘专讬 讬讜诐 讗转诪讜诇, 讗祝 讗诐 讛讬讛 讝讛 讘讗诪爪注 讛砖讘讜注.


讗诪专 专讘讗: 诪讗谉 讛讗讬 [诪讬 讝讛] 砖诇讗 讞讬讬砖 诇拽诪讞讬讛 [讞讜砖砖 诇拽诪讞讜]? 讻诇讜诪专: 诪讬 讛讜讗 讝讛 砖讗讬谞讜 讞讜砖砖 诇讚讘专讬诐 砖讛讜讗 诪讜爪讬讗 诪驻讬讜, 讜讗讬谞讜 诪讚拽讚拽 讘讛诐 讬驻讛, 讛讗 [讛专讬] "讘讻诇 讬讜诐" 转谞谉 [砖谞讬谞讜] 讜讗讬谉 讗讬驻讜讗 讞讬诇讜拽 讘讬谉 讬讜诐 诇讞讘讬专讜! 讜诪注讬专讬诐: 讗讻谉 拽砖讬讗 [拽砖讛 讛讚讘专] 诇讚讘专讬 专讘 讗讞讗 讘专 讬注拽讘.


讜诪注讬专讬诐: 讜驻诇讬讙讗 [讜讞诇讜拽讛] 砖讬讟转 专讘讗 讜讘专 拽驻专讗 砖"讘讻诇 讬讜诐" 讛讗诪讜专 讘诪砖谞讛 讛讜讗 讚讜讜拽讗, 讜讻讬 讗祝 讘砖讘转 讛讬转讛 谞注砖讬转 诪注专讻讛 诇砖专讬驻转 讗讬讘专讬 注讜诇讛 砖诇 讗转诪讜诇, 注诇 讚注转 专讘 讛讜谞讗, 砖讗诪专: 拽专讘谉 转诪讬讚 转讞讬诇转讜 讚讜讞讛 砖讘转, 砖注讘讜讚转 讛拽讜讚砖 砖讘砖讞讬讟转讜 讜讛拽专讘转讜 讚讜讞讛 砖讘转, 讜讗讬诇讜 住讜驻讜, 砖诇 拽专讘谉 讛转诪讬讚, 讙诪专 讛拽讟专转讜, 讗讬谞讜 讚讜讞讛 砖讘转.


讘 讙讜驻讗 [诇讙讜祝 讛讚讘专讬诐], 讻讬讜谉 砖讛讜讝讻专讜 讚讘专讬 专讘 讛讜谞讗 讚谞讬诐 讘讛诐 诇讙讜驻诐. 讗诪专 专讘 讛讜谞讗: 转诪讬讚 转讞讬诇转讜, 讻诇讜诪专: 砖讞讬讟转讜 讜讛拽专讘转讜 讚讜讞讛, 讜讗讬诇讜 住讜驻讜 讛拽讟专转 讗讬讘专讬讜 讜讗讬诪讜专讬讜 讗讬谞讜 讚讜讞讛.


讜砖讜讗诇讬诐 讘驻讬专讜砖 讚讘专讬诐 讗诇讜: 诪讗讬 [诪讛 驻讬专讜砖] 讗讬谞讜 讚讜讞讛? 专讘 讞住讚讗 讗诪专: 讻讜讜谞转讜, 砖住讜驻讜 砖诇 讛转诪讬讚 讻转讞讬诇转讜 砖讛讜讗 讚讜讞讛 讗转 讛砖讘转, 讜讗祝 讘砖讘转 诪拽讟讬专讬诐 讗转 讗讬讘专讬讜 讜讗讬诪讜专讬讜, 讗讘诇 讗讬谞讜 讚讜讞讛 讗转 讛讟讜诪讗讛. 砖讗诐 讛讜爪专讻讜 诇讛拽专讬讘讜 讘讟讜诪讗讛, 诪讜转专 专拽 诇砖讜讞讟讜 讜诇讛讝讜转 讗转 讚诪讜, 讗讘诇 讗讬谉 诪拽讟讬专讬诐 讗转 讗讬讘专讬讜. 讜专讘讛 讗诪专: 讚讜讞讛 讗转 讛讟讜诪讗讛, 讜讗讬谞讜 讚讜讞讛 讗转 讛砖讘转.


讗诪专 诇讬讛 [诇讜] 讗讘讬讬 诇专讘讛: 诇讚讬讚讱 拽砖讬讗 [诇砖讬讟转讱 拽砖讛] 讜诇砖讬讟转 专讘 讞住讚讗 拽砖讬讗 [拽砖讛]; 诇讚讬讚讱 拽砖讬讗 [诇砖讬讟转讱 拽砖讛] 鈥� 诪讗讬 砖谞讗 [诪讛, 讘诪讛 砖讜谞讛] 讟讜诪讗讛 砖讛讬讗 讚讜讞讛 鈥� 讚讻转讬讘 [砖谞讗诪专] 讘拽专讘谉 讛转诪讬讚: "讘诪注讚讜", 讜讛讚讙砖讛 讝讜 讘讗讛 诇诇诪讚: 讜讗驻讬诇讜 讘讟讜诪讗讛, 讗讜诇诐 讗诐 讻谉, 砖讘转 谞诪讬 [讙诐 讻谉] 转讚讞讛, 砖讛专讬 "讘诪注讚讜" 诪砖诪注 讜讗驻讬诇讜 讘砖讘转.


讜诇专讘 讞住讚讗 拽砖讬讗 [拽砖讛] 诪讗讜转讜 诪拽讜专: 诪讗讬 砖谞讗 [诪讛, 讘诪讛 砖讜谞讛] 砖讘转 砖讛转诪讬讚 讚讜讞讛 讗讜转讛 诪砖讜诐 讚讻转讬讘 [砖谞讗诪专] "讘诪注讚讜", 诇讛讚讙讬砖 砖讻谉 讛讚讬谉 讗驻讬诇讜 讘砖讘转, 讗诐 讻谉 讟讜诪讗讛 谞诪讬 [讙诐 讻谉] 讬砖 诇讛讘讬谉 "讘诪注讚讜" 鈥� 讜讗驻讬诇讜 讘讟讜诪讗讛, 讜诪讛 讟注诐 诇讞诇拽?


讗诪专 诇讬讛 [诇讜] 专讘讛: 诇讗 诇讚讬讚讬 拽砖讬讗 [诇砖讬讟转讬 拽砖讛], 讜诇讗 诇砖讬讟转 专讘 讞住讚讗 拽砖讬讗 [拽砖讛]. 讜讛讜讗 诪住讘讬专: 诇讚讬讚讬 诇讗 拽砖讬讗 [诇砖讬讟转讬 讗讬谞讜 拽砖讛], 讻讬 住讘讜专 讗谞讬 砖讚谞讬诐 住讜驻讜 讻转讞讬诇转讜,

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

